31.5.2011 Jurnalul Oficial al Uniunii Europene L 145/19 REGULAMENTUL (UE) NR. 511/2011 AL PARLAMENTULUI EUROPEAN ȘI AL CONSILIULUI din 11 mai 2011 de aplicare a clauzei de salvgardare bilaterale a Acordului de liber schimb între Uniunea Europeană și statele sale membre și Republica Coreea PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară ('), întrucât: (1) La data de 23 aprilie 2007, Consiliul a autorizat Comisia să inițieze negocieri pentru un acord de liber schimb cu Republica Coreea (Coreea) în numele Uniunii Europene şi al statelor membre ale acesteia. Aceste negocieri s-au încheiat, iar Acordul de liber schimb dintre Uniunea Europeană şi statele membre ale acesteia, pe de o parte, și Republica Coreea, pe de altă parte („acordul”), a fost semnat la data de 6 octombrie 2010 (), a primit aprobarea Parlamentului la data de 17 februarie 2011 (?) şi urmează să se aplice după cum se prevede la articolul 15.10 din acord. Este necesar să se stabilească procedurile de aplicare a anumitor dispoziții ale acordului privind garanțiile. Ar trebui definiți termenii „prejudiciu grav”, „amenințare de prejudiciu grav” și „perioadă de tranziție”, menționați la articolul 3.5 din acord. Măsurile de salvgardare pot fi luate în considerare numai dacă produsul în cauză este importat în Uniune în cantități atât de ridicate și în astfel de condiții, încât să cauzeze sau să amenințe să cauzeze un prejudiciu grav producătorilor din Uniune de produse similare sau direct concurente, astfel cum se prevede la articolul 3.1 din acord. Măsurile de salvgardare ar trebui să ia una dintre formele menționate la articolul 3.1 din acord. Sarcina urmăririi și a revizuirii acordului, precum și, după caz, a impunerii unor măsuri de salvgardare ar trebui îndeplinită într-un mod cât mai transparent cu putință. () Poziţia Parlamentului European din 17 februarie 2011 (nepublicată încă în Jurnalul Oficial) și Decizia Consiliului din 11 aprilie 2011. (?) Nepublicat încă în Jurnalul Oficial. (*) Nepublicată încă în Jurnalul Oficial. (8) (10) (12) (13) (14) (13) Comisia ar trebui să prezinte anual un raport privind aplicarea acordului și aplicarea măsurilor de salvgardare. Ar trebui să existe dispoziții detaliate privind deschiderea procedurilor. Comisia ar trebui să primească din partea statelor membre informații care să cuprindă dovezi disponibile referitoare la orice tendințe ale importurilor care ar putea face necesară aplicarea măsurilor de salvgardare. Fiabilitatea datelor statistice referitoare la toate impor- turile din Coreea în Uniune este, așadar, de o importanță crucială pentru a se determina dacă sunt îndeplinite condițiile pentru aplicarea măsurilor de salvgardare. În unele cazuri, creşterea importurilor concentrate în unul sau mai multe state membre poate, în sine, provoca un prejudiciu grav sau poate reprezenta o amenințare de prejudiciu grav pentru industria Uniunii. În cazul în care se constată o creştere a importurilor concentrate în unul sau mai multe state membre, Comisia poate introduce măsuri de supraveghere. Comisia va examina în detaliu modul în care poate fi definit produsul ce face obiectul unei anchete și, prin urmare, sectorul din Uniune care fabrică produsul similar, astfel încât să se asigure o remediere eficace, respectându-se totodată criteriile din cadrul prezentului regulament şi al acordului. Dacă există dovezi suficiente la prima vedere pentru a justifica deschiderea unei proceduri, Comisia ar trebui să publice un aviz în Jurnalul Oficial al Uniunii Europene, astfel cum se prevede la articolul 3.2 alineatul (2) din acord. Ar trebui să existe dispoziții detaliate privind inițierea anchetelor, privind inspecțiile și accesul părţilor interesate la informațiile culese, privind audierea părților implicate, precum şi posibilitatea ca acestea să prezinte observații, astfel cum se prevede la articolul 3.2 alineatul (2) din acord. Comisia ar trebui să notifice în scris deschiderea unei anchete Coreei și să o consulte, astfel cum se prevede la articolul 3.2 alineatul (1) din acord. Se impune, de asemenea, în conformitate cu articolele 32 şi 3.3 din acord, stabilirea unor termene pentru deschiderea anchetelor şi pentru determinarea oportu- nității eventualelor măsuri, în scopul de a asigura desfă- şurarea cu rapiditate a acestui proces, în vederea creşterii securității juridice a operatorilor economici în cauză.